Legend of Palila. 153 



koa o kekahi aoao, alaila, make kona alii a lilo i pio na kekahi anao, a pela no hoi kekahi 

 aoao. A hooholo ia ia mea e na 'Hi, ku kaawale ae la na koa, a kaawale ke kahua kaua. 



Ku mai la o Moanonuikalehua me kana laau palau o Koholalele, a hookaa akau, 

 aohe kupono ia Palila, hookaa hema, aohe kupono ia Palila, ia ia e hookaa ana, kaupale 

 aku o Palila i kana laau o Huliamahi, loaa i ka Moanonuikalehua laau, lele i luna a 

 haule i Waipio. Ia wa, hualepo o Palila i ka laau ana, make na koa ekolu, lilo ka auwae 

 ia ianei, noke aku ana keia i ke kaa hema i ka laau ana ia Huliamahi, aohe koe kanaka 

 o Hamakua, halulu ka honua a nei i ka laau a Palila, nolaila aohe kanaka koa i mua 

 ona ia wa e aa mai, aohe alii. Pela i lanakila ai o Kulukulua, ko Hilo alii, maluna o 

 Wanua ko Hamakua alii. 



A pau ke kaua, hoi aku la o Palila me ke 'Hi a hiki i Kaula maluna aku, i laila he 

 kumu ohia nui, o Kahakaauwae kona inoa, i laila na auwae a pau o na kanaka i make 

 ia Palila ma na kaua mamua aku, o kahi ia e kau ai. Nolaila, lilo o Palila i alii no Hilo, 

 a malalo o Kulukulua ona, pela i noho ai o Palila a hiki i ka make ana. 



